**PELAWAAN UNTUK MENGUSAHAKAN KAFETARIA DI BLOK AHLI PARLIMEN DAN PENTADBIRAN, PARLIMEN MALAYSIA**

Pihak Parlimen Malaysia ingin mempelawa pengusaha-pengusaha kafetaria yang berminat untuk mengusahakan kafetaria di Blok Ahli Parlimen dan Pentadbiran yang dijangka akan mula beroperasi pada bulan Mac 2021. Pengusaha kafetaria perlu menyediakan pelbagai jenis hidangan kepada Ahli-ahli Parlimen, warga Parlimen dan para pelawat yang mengunjungi Parlimen Malaysia.

Sebagai makluman tuan/puan, kafetaria ini dilengkapi dengan perabot seperti kerusi dan meja (*indoor dan outdoor)* serta peralatan dapur.

Untuk makluman tuan/puan, kadar sewaan kafetaria di Blok Ahli Parlimen dan Pentadbiran **adalah sebanyak RM4,514.12 sebulan.** Kadar tersebut di atas adalah tertakluk kepada syarat-syarat berikut :-

1. Tempoh penyewaan ialah 3 tahun;
2. Termasuk cukai tanah dan cukai pintu;
3. Tidak termasuk penggunaan elektrik,air dan utiliti: dan
4. Lain-lain syarat yang ditetapkan dalam perjanjian.

Justeru itu, mana-mana syarikat yang berminat akan diminta untuk membentangkan **Kertas Cadangan** masing-masing kepada pihak Pengurusan Parlimen Malaysia pada ketetapan masa yang akan dimaklumkan kemudian. Selain daripada cadangan yang menarik, penawaran kadar sewa yang tertinggi akan diberi keutamaan.

Kertas Cadangan hendaklah dikemukakan kepada Unit Pentadbiran, Seksyen Pengurusan Sumber Manusia dan Inovasi, Bahagian Pengurusan, Parlimen Malaysia pada atau sebelum **24 Februari 2021** **(Rabu). Sebarang pertanyaan berkaitan perkara ini sila hubungi Cik Siti Norhaya binti Yahya di talian 03-26036895/019-3789903 atau e-mel ke** **sitinorhaya@parlimen.gov.my****.**